b'\n_START_ARTICLE_\nLom\xc5\xbeos gubernija\n_START_SECTION_\nIstorija\n_START_PARAGRAPH_\nGubernija suformuota 1867 m., kai buvo perskirstytos Augustavo ir Plocko gubernijos ir i\xc5\xa1 j\xc5\xb3 sudarytos trys naujos gubernijos: Lom\xc5\xbeos, Plocko ir Suvalk\xc5\xb3 gubernijos. I\xc5\xa1 Augustavo gubernijos \xc4\xaf naujai sudaryt\xc4\x85 gubernij\xc4\x85 pateko \xc5\xa0\xc4\x8du\xc4\x8dino, Kolno, Lom\xc5\xbeos ir Mazovijos Vysokio apskritys, o i\xc5\xa1 Plocko gubernijos pateko Ostrolenkos, Ostruvo, Makuvo ir Pultusko apskritys. 1870 m. vasario 26 d. prad\xc4\x97tas naudoti Lom\xc5\xbeos gubernijos herbas. 1894 m. Pultusko apskritis buvo priskirta Var\xc5\xa1uvos gubernijai.\n_START_SECTION_\nGyventojai\n_START_PARAGRAPH_\nPagal 1897 m. Rusijos imperijos gyventoj\xc5\xb3 sura\xc5\xa1ymo duomenis gubernijoje gyveno 579 592 gyventojai. Miestuose gyveno 74 824 gyventojai, o kaimuose 504 768 gyventojai.'